《读史有感》
宋代·释文珦

明良但间作，琐琐常相因。
谗谀既得志，圣哲多罹屯。
大化造万物，差品难具陈。
薰莸不同器，仁暴当异伦。
使之混而处，枘凿安能亲。
西伯居羑里，仲尼伤获麟。
遂使黄绮徒工，商山终避秦。
潄泉茹紫芝，挥手谢世人。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。